
HOTĂRÂREA nr. 23 din 29.04.2025
cu privire la stabilirea şi aprobarea “Nivelului impozitelor, taxelor

     şi a altor sume cuvenite bugetului local  în anul fiscal 2026”

Consiliul Local al Comunei 23 August, întrunit în şedinţa ordinară de lucru din data de 29 aprilie 2025, ora 1600, la sediul Primăriei Comunei 23 August, din localitatea 23 August;
Analizând temeiurile juridice, respectiv prevederile:

a) Legea nr. 24 din 27 martie 2000 privind normele de tehnică legislativă pentru elaborarea actelor normative, republicata cu modificarile si completarile ulterioare;
b) Legea nr. 52/2003 privind transparenţa decizională în administraţia publică;
c) art. 56, art. 120 alin. (1), art. 121 alin. (1) și (2) și art. 139 alin. (2) din Constituția României, republicată;
d) art. 9 paragraful 3 din Carta Europeană a Autonomiei Locale, adoptată la Strasbourg la 15 octombrie 1985, ratificată prin Legea nr. 199/1997;
e) art. 7 alin. (2) din Legea nr. 287/2009 privind Codul civil, republicată, cu modificările ulterioare;
f) art. 5 alin. (1) lit. a) și alin. (2), art. 16 alin. (2), art. 20 alin. (1) lit. b), art. 27, art. 30 și art. 761 alin. (2) și (3) din Legea nr. 273/2006 privind finanțele publice locale, cu modicările și completările ulterioare;
g) art. 1, art. 2 alin. (1) lit. h), precum și pe cele ale titlului IX din Legea nr. 227/2015 privind Codul fiscal, cu completările ulterioare;
h) O.U.G. nr. 80/2013 privind taxele judiciare de timbru, cu modificările și completările ulterioare;
i) Ordonanța Guvernului nr. 28/2008 privind registrul agricol, aprobată cu modi?cări și completări prin Legea nr. 98/2009, cu modificările și completările ulterioare;
j) art. 5 alin (2) lit. k, art. 26 alin (1) lit. b) și c), alin (3), alin (5) și alin (8) din Legea serviciului de salubrizare a localităților nr. 101/2006 republicată;
k) art. 6 lit. b) din Ordonanța Guvernului nr. 99/2000 privind comercializarea produselor și serviciilor de piață, republicată, cu modificările și completările ulterioare;
l) Ordonanța Guvernului nr.2/2001 privind regimul juridic al contravențiilor, cu modi?cările și completările ulterioare;
m) art. 491 din Legea nr. 227/08.09.2015 privind Codul Fiscal.
n) art. 87 alin. (3), art. 110 alin. (1), art. 129 alin. (1), alin. (2) lit. b) și alin. (4) lit. c), art. 133 alin. (1) și ale art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare.
Ținând cont de:

a) Rata pozitivă a inflației comunicată pe sit-ul oficial al Ministerului Dezvoltării, Lucrărilor Publice și Administației, cât și pe cel al Ministerului Finanțelor Publice este de 5,6% și se va utiliza pentru indexarea impozitelor și taxelor locale aferente anului 2026;
b) Unul dintre scopurile asigurării autonomiei locale – instituirea și perceperea impozitelor și taxelor, pe fondul constituirii de resurse financiare pentru finanțarea activităților stabilite în competența acestor autorități, pe de o parte, precum şi condiţiile locale specifice zonei, pe de altă parte.
Luând act de:
a) referatul de aprobare al primarului comunei 23 August, în calitatea sa de inițiator al proiectului de hotărâre; 
b) raportul de specialitate al Compartimentului Constatare Impunere;
c) avizul cu caracter consultativ al comisiei de specialitate nr. 1 din cadrul Consiliului Local 23 August; 
d) avizul cu caracter consultativ al comisiei de specialitate nr. 2 din cadrul Consiliului Local 23 August; 
e) avizul cu caracter consultativ al comisiei de specialitate nr. 3 din cadrul Consiliului Local 23 August; 
În temeiul prevederilor art. 139 alin. (1) și alin. (3) lit. c) coroborat cu art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare,

CONSILIUL LOCAL AL COMUNEI 23 August, adoptă prezenta hotărâre:

Art. 1. (1) Se aproba impozitele și taxele locale la nivelul comunei 23 August începând cu anul fiscal 2026, astfel cum sunt redate în Anexa nr. 1 la prezenta.

    (2) Anexele nr. 1-16 fac parte integrantă din prezenta hotărâre.

                                                              Art. 2 Impozitul/taxa pe clădiri, impozitul/taxa pe teren și impozitul pe mijloacele de transport sunt creanțe fiscale anuale, care se plătesc în două rate egale, până la 31 martie și 30 septembrie inclusiv.

            Art. 3  Impozitul anual pe clădiri, pe teren, pe mijloacele de transport, datorate aceluiași buget local de către contribuabili, persoane fizice sau juridice, de până la 50 de lei inclusiv, se plătește integral până la primul termen de plată.
Art. 4 (1.1) În cazul contribuabililor persoane fizice, pentru plata cu anticipație până la data de 31.03.2026 a impozitului pe clădiri, a impozitului pe teren și a impozitului pe mijloacele de transport, se acordă o bonificație în cuantum de 10%.

(1.2) În cazul contribuabililor persoane fizice, care fac dovada a trei donări de sânge în anul anterior se acordă o bonificație în cuantum de 10% pentru impozitul pe clădiri și a impozitului pe teren. 

(2) În cazul contribuabililor persoane juridice, pentru plata cu anticipație până la data de 31.03.2026 a impozitului pe clădiri, a impozitului pe teren și a impozitului pe mijloacele de transport, se acordă o bonificație în cuantum de 5%.

(3) Tinerii cu domiciliul pe raza Comunei 23 August (de cel puțin un an), cu vârsta până la 35 de ani și venituri sub  10.000 lei, pot folosi cu titlu gratuit Căminele Culturale din Comuna 23 August pentru organizarea evenimentelor familiare.
Art. 5 Neplata la termenele scadente a impozitelor și taxelor locale reglementate prin prezenta hotărâre atrage după sine calcularea de majorări de întârziere, iar pentru nerespectarea obligațiilor impuse se instituie sancțiuni în cuantumurile prevăzute în actele normative în vigoare.

Art. 6 Prezenta hotărâre se completează de drept cu prevederile Legii nr. 227/2015 privind Codul fiscal, ale Legii nr. 207/2015 privind Codul de procedură fiscală, precum și cu actele normative subsecvente în vigoare.

Art. 7 Contravențiilor prevăzute în prezenta hotărâre li se aplică dispozițiile Ordonanței Guvernului nr. 2/2001 privind regimul juridic al contravențiilor, aprobată cu modificări și completări prin Legea nr. 180/2002, cu modificările și completările ulterioare, inclusive posibilitatea achitării, a jumătate din minimul amenzii, agentul constatator făcând mențiune despre această posibilitate în procesul-verbal.

Art. 8  Prezenta hotărâre intră în vigoare la data de 01 ianuarie 2026.

Art. 9 Cu ducerea la îndeplinire a prezentului act administrativ se încredințează Compartimentul  Constatare-Impunere, precum și celelalte compartimente funcționale din cadrul aparatului de specialitate al primarului Comunei 23 August pentru care s-au stabilit taxe speciale.

Art. 10 Prezenta hotărâre intră în vigoare și se comunică potrivit prevederilor art. 197, alin. (1), art. 198, alin. (1) și ale art. 243, alin. (1), lit. (e) din Codul administrativ, cu modificările și completările ulterioare:
· Primarului Comunei 23 August;
· Compartimentului Constatare-Impunere; 
· Compartimentelor funcţionale din cadrul aparatului de specialitate al primarului comunei 23 August pentru care s-au stabilit taxe speciale;
· Instituţiei Prefectului Constanţa în vederea exercitării controlului cu privire la legalitate.
 (2) Aducerea la cunoştinţa publică se realizează prin publicare pe pagina de internet a Primăriei Comunei 23 August.

     
Hotărârea  s-a  adoptat  cu  un  număr  de 14  voturi “pentru”,    1  vot “împotrivă”,      la  şedinţă  fiind  prezenţi  un  număr  de  15  consilieri   din  cei  15  aleşi.

PREȘEDINTE DE ȘEDINȚĂ,                     CONTRASEMNEAZĂ PENTRU LEGALITATE,

            CONSILIER  



                       SECRETAR GENERAL

CALMBACH VASILE-ALBERT

